CELEX: 62017CN0608
Language: lt
Date: 2017-10-24 00:00:00
Title: Byla C-608/17: 2017 m. spalio 24 d. Högsta förvaltningsdomstolen (Švedija) pateiktas prašymas priimti prejudicinį sprendimą byloje Skatteverket / Holmen AB

8.1.2018   
            
            
               LT
            
            
               Europos Sąjungos oficialusis leidinys
            
            
               C 5/24
            
         2017 m. spalio 24 d.Högsta förvaltningsdomstolen (Švedija) pateiktas prašymas priimti prejudicinį sprendimą byloje Skatteverket / Holmen AB
   
   (Byla C-608/17)
   (2018/C 005/32)
   Proceso kalba: švedų
   
      Prašymą priimti prejudicinį sprendimą pateikęs teismas
   
   
      Högsta förvaltningsdomstolen
   
   
      Šalys pagrindinėje byloje
   
   
      Apeliantė: Skatteverket
   
   
      Atsakovė: Holmen AB
   
   
      Prejudiciniai klausimai
   
   
            
               1.
            
            
               Ar tam, kad vienoje valstybėje narėje įsteigta patronuojančioji bendrovė turėtų teisę – kuri, inter alia, grindžiama byla Marks & Spencer – remdamasi SESV 49 straipsniu atskaityti galutinius nuostolius, kuriuos patyrė kitoje valstybėje narėje įsteigta patronuojamoji bendrovė, būtina, kad patronuojamoji bendrovė tiesiogiai priklausytų patronuojančiajai bendrovei?
            
         
            
               2.
            
            
               Ar nuostolių dalį, kurios dėl patronuojamosios bendrovės įsisteigimo valstybės taisyklių nebuvo galima atskaityti iš tam tikrais metais gauto pelno, bet galima perkelti į vis kitus metus, kad juos būtų galima atskaityti kitais metais, taip pat reikia laikyti galutiniais nuostoliais?
            
         
            
               3.
            
            
               Ar vertinant, ar nuostoliai yra galutiniai, reikia atsižvelgti į tai, kad pagal taisykles patronuojamosios bendrovės įsisteigimo valstybėje kitų nei pačios nuostolius patyrusios šalies galimybė atskaityti nuostolius yra apribota?
            
         
            
               4.
            
            
               Jei reikia atsižvelgti į tokį apribojimą, koks paminėtas 3 klausime, ar reikia atsižvelgti į tai, kokiu mastu apribojimas realiai lėmė, kad negalima jokios nuostolių dalies atskaityti iš kito ūkio subjekto gauto pelno?